MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

           HOTĂRÂREA NR.158
privind radierea înscrierii privitoare la dreptul de proprietate al municipiului Craiova asupra imobilului-teren intravilan situat în municipiul Craiova, str.Mihail Kogălniceanu, nr.18         
               Consiliul Local al Municipiului Craiova, întrunit în şedinţa ordinară din data de 27.04.2017.

         Având în vedere raportul nr.52704/2017 întocmit de Direcţia Patrimoniu,  prin care se propune radierea înscrierii privitoare la dreptul de proprietate al municipiului Craiova asupra imobilului-teren intravilan situat în municipiul Craiova, str.Mihail Kogălniceanu, nr.18;       
         În conformitate cu prevederile art.907-908 din Codul Civil, Legii cadastrului şi publicităţii imobiliare nr.7/1996, republicată, modificată şi completată, Ordinul directorului general al Agenţiei Naţionale de Cadastru şi Publicitate Imobiliară nr.700/2014 pentru aprobarea Regulamentului de organizare şi funcţionare a birourilor de cadastru şi publicitate imobiliară, cu modificările şi completările ulterioare, Legea nr.150/2015 pentru modificarea şi completarea Legii cadastrului şi a publicităţii imobiliare nr. 7/1996 şi Legii notarilor publici şi a activităţii notariale nr. 36/1995, modificată şi completată;

În temeiul art.36 alin.2 lit. c, art.45 alin. 3, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
  Art.1.Se aprobă radierea  înscrierii privitoare la dreptul de proprietate  al municipiului Craiova asupra imobilului-teren intravilan  situat în str.Mihail Kogălniceanu nr.18, înscris în Cartea Funciară nr.207414 a UAT Craiova, având nr.cadastral 13917.
Art.2.Se împuterniceşte Primarul Municipiului Craiova să reprezinte municipiul Craiova în vederea reprezentării Municipiului  Craiova în faţa notarului public şi a Oficiului de Cadastru şi Publicitate Imobiliară Dolj, pentru radierea  înscrierii privitoare la dreptul de proprietate  al Municipiului Craiova asupra imobilului-teren identificat la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile prezentei hotărâri.

